
PROJEKTAS
JUNGTINĖS VEIKLOS (PARTNERYSTĖS) SUTARTIS

ĮGYVENDINANT PROJEKTĄ „BENDRA, ATVIRA ELEKTRONINIO BILIETO SISTEMA ŠIAULIŲ REGIONO VIEŠAJAME TRANSPORTE“

2024 m.		Nr.
Šiauliai 

Šiaulių miesto savivaldybės administracija, juridinio asmens kodas 188771865, buveinės adresas – Vasario 16-osios g. 62, Šiauliai, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama Šiaulių miesto savivaldybės administracijos direktoriaus Antano Bartulio, veikiančio pagal nuostatus (toliau – Pareiškėjas) 

ir

Šiaulių rajono savivaldybės administracija, juridinio asmens kodas 188726051, buveinės adresas – Vilniaus g. 263, Šiauliai, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama Šiaulių rajono savivaldybės administracijos direktoriaus Gipoldo Karklelio, veikiančio pagal nuostatus (toliau – Partneris Nr. 1), 

ir

Radviliškio rajono savivaldybės administracija, juridinio asmens kodas 188726247, buveinės adresas – Aušros a. 10, Radviliškis, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama Radviliškio rajono savivaldybės administracijos direktorės Eglės Ivanauskytės, veikiančios pagal nuostatus (toliau – Partneris Nr. 2), 

ir

UAB „Busturas“, juridinio asmens kodas 144127993, buveinės adresas – Šarūno g. 2, Šiauliai, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Vaido Seiracko, veikiančio pagal nuostatus (toliau – Partneris Nr. 3), 

toliau sutartyje vadinami Šalimis, o visi dalyvaujantys partneriai kartu – Partneriais,

atsižvelgdami į tai, kad:

-	Šiaulių miesto savivaldybės meras Artūras Visockas, Šiaulių rajono savivaldybės meras Česlovas Greičius, Radviliškio rajono savivaldybės meras Kazimieras Račkauskis 2023 m. rugsėjo 25 d. pasirašė ketinimų protokolą „Dėl bendradarbiavimo diegiant ir eksploatuojant bendrą, atvirą elektroninio bilieto sistemą Šiaulių regiono viešajame transporte“ (2023 m. rugsėjo 7 d. Šiaulių miesto savivaldybės tarybos sprendimas Nr. T-350 „Dėl pritarimo ketinimų protokolui „Dėl bendradarbiavimo diegiant ir eksploatuojant bendrą, atvirą elektroninio bilieto sistemą Šiaulių regiono viešajame transporte“, 2023 m. rugsėjo 5 d. Šiaulių rajono savivaldybės tarybos sprendimas Nr. T-287 „Dėl pritarimo ketinimų protokolui „Dėl bendradarbiavimo diegiant ir eksploatuojant bendrą, atvirą elektroninio bilieto sistemą Šiaulių regiono viešajame transporte“, 2023 m. rugsėjo 1 d. Radviliškio rajono savivaldybės tarybos sprendimas Nr. T-78 „Dėl pritarimo ketinimų protokolui „Dėl bendradarbiavimo diegiant ir eksploatuojant bendrą, atvirą elektroninio bilieto sistemą Šiaulių regiono viešajame transporte“), 
-	Pareiškėjas 2023 m. lapkričio 28 d. Šalių vardu teikė projekto „Bendra, atvira elektroninio bilieto sistema Šiaulių regiono viešajame transporte“ (toliau – Projektas) paraišką (toliau – Paraiška) pagal antrąjį Ekonomikos ir inovacijų ministerijos kvietimą viešojo sektoriaus teikiamoms paslaugoms skaitmeninti,
-	Projektas 2024 m. kovo 6 d. Ekonomikos gaivinimo ir atsparumo didinimo priemonės plano (toliau – EGADP) „Naujos kartos Lietuva“ lėšomis finansuojamų projektų atrankos ir vertinimo komisijos sprendimu siūlomas įtraukti į Prioritetinių skaitmeninimo projektų, finansuojamų EGADP lėšomis, sąrašą,
-	Projektas bus įgyvendinamas pagal 2021–2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programos pažangos priemonės Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ aprašo (toliau – Aprašas) reikalavimus (aktuali redakcija), Lietuvos Respublikos finansų ministro 2022 m. birželio 22 d. įsakyme Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (su visais aktualiais pakeitimais) (toliau – Projektų administravimo ir finansavimo taisyklės), ir juose nurodytuose Europos Sąjungos ir Lietuvos Respublikos teisės aktuose nustatytas sąlygas ir tvarką,

sudarė šią jungtinės veiklos sutartį (toliau – Sutartis), pagal kurią Šalys sutaria:

. SUTARTIES OBJEKTAS

.	Šia Sutartimi Šalys sutaria bendrai rengti ir teikti Projekto įgyvendinimo planą (toliau – PĮP) Projekto veikloms, kurios bus finansuojamos iš Projektui skirtų finansavimo lėšų, įgyvendinti pagal Paraiškoje ir jos prieduose suplanuotą informaciją ir veiklų apimtis.
.	Šalys sutaria bendrai finansuoti PĮP ir kitų būtinųjų dokumentų rengimą. 2024 m. balandžio 19 d. Pareiškėjas sudarė „Viešosios paslaugos vidinių veiklos procesų peržiūros, investicijų projekto ir projekto įgyvendinimo plano parengimo projektui „Bendra, atvira elektroninio bilieto sistema Šiaulių regiono viešajame transporte“ paslaugos“ sutartį Nr. SŽ-691, kurios vertė – 6171 Eur (šeši tūkstančiai vienas šimtas septyniasdešimt vienas euras, 00 ct) su PVM. Įnašo dydis nustatomas pagal 2024 m. sausio 1 d. nuolatinių gyventojų savivaldybėje (procentine išraiška):

Savivaldybė	Nuolatinių gyventojų skaičius 2024 m. pradžioje (asmenys)	Nuolatinių gyventojų skaičius 2024 m. pradžioje (%)	Įnašo dydis (Eur)
Radviliškio raj. savivaldybė	34 302,00	18,51	1 142,18
Šiaulių m. savivaldybė	110 461,00	59,60	3 678,10
Šiaulių r. savivaldybė	40 565,00	21,89	1 350,72


.	Šalys įsipareigoja veikti bendrai įgyvendinant Projektą.
.	Šalys, kooperuodamos savo patirtį, žinias, finansinius, materialinius, techninius išteklius, įgyvendindamos Projektą, įsipareigoja veikti efektyviai, tinkamai ir bendrai bei savalaikiai siekti Paraiškoje ir PĮP numatytų stebėsenos rodiklių, Projekto tikslo, uždavinių ir rezultatų.
.	Pareiškėjas atstovauja Partneriams bendraujant su VšĮ Centrine projektų valdymo agentūra (toliau – Administruojančioji institucija) projekto įgyvendinimo klausimais.
.	Sutartyje vartojamos sąvokos ir apibrėžimai suprantami taip, kaip jie įvardijami Sutarties preambulėje nurodytuose teisės aktuose.
.	Tais atvejais, kai kyla prieštaravimų tarp šios Sutarties nuostatų ir Sutarties preambulėje nurodytų teisės aktų nuostatų, Šalys vadovaujasi teisės aktų nuostatomis.

. PAREIŠKĖJO ĮSIPAREIGOJIMAI

.	Pareiškėjas įsipareigoja: 
.	koordinuoti investicijų projekto ir PĮP rengimą bei teikimą;
.	gavęs sąskaitas faktūras už gautas paslaugas pagal 2.1.1 punktą atitinkamiems Partneriams pateikti išrašytas sąskaitas faktūras apmokėti bendro finansavimo dalį, nurodytą šios Sutarties 1.2 punkte;
.	pasirašyti Projekto finansavimo sutartį (toliau – Finansavimo sutartis) su Administruojančiąja institucija;
.	per 3 (tris) darbo dienas nuo Finansavimo sutarties sudarymo informuoti Partnerius apie sudarytą Finansavimo sutartį;
.	per 5 (penkias) darbo dienas nuo Finansavimo sutarties sudarymo, Pareiškėjo interneto svetainėje ir turimuose socialiniuose tinkluose paskelbti Projekto aprašymą apibūdinant Projektu sprendžiamą problemą ir Projekto tikslą, aprašant suplanuotas Projekto veiklas, pristatant suplanuotus rezultatus ir informuojant apie finansavimą EGADP lėšomis;
.	administruoti Projektą – skirti žmogiškuosius, techninius, intelektinius, materialinius ir kitokio pobūdžio išteklius, reikalingus ir leidžiančius tinkamai vykdyti Sutartimi prisiimamus įsipareigojimus, užtikrinti tinkamą Projekto įgyvendinimą; 
.	organizuoti ir vykdyti Projekto veiklas taip, kaip tai numatyta Paraiškoje, PĮP ir Apraše, ir siekti numatytų stebėsenos rodiklių;
.	racionaliai naudoti Projektui skirtas finansavimo lėšas, vykdyti Projekto išlaidų apskaitą, užtikrinti tinkamą Projekto finansinės apskaitos atskyrimą nuo bendros Pareiškėjo finansinės apskaitos, saugoti Projekto išlaidas pagrindžiančius dokumentus 5 metus po metų, kuriais Administruojančioji institucija atlieka paskutinį mokėjimą Pareiškėjui, gruodžio 31 dienos;
.	teikti Partneriams jų paskirto (-ų) asmens (-ų) kontaktiniu el. paštu Pareiškėjui teiktinų dokumentų sąrašą ir nurodyti dokumentų teikimo periodiškumą ar konkrečius terminus;
.	surinkus veiklas ir išlaidas pagrindžiančius dokumentus iš Partnerių, teikti veiklos ataskaitą Administruojančiajai institucijai. Gavęs apmokėjimą iš Administruojančiosios institucijos, vadovaudamasis išlaidas pagrindžiančiais dokumentais, išmokėti lėšas Partneriui į jo atsiskaitomąją sąskaitą;
.	teikti Partneriams būtiną su Projektu susijusią informaciją. Partnerių prašymu informuoti apie Projekto vykdymo eigą, derinti svarbiausius sprendimus, susijusius su Projekto įgyvendinimu, keičiant ar papildant Projekto veiklas, už kurių vykdymą atsakingi Partneriai;
.	laikytis reikalavimų, numatytų Finansavimo sutartyje, Apraše ir kituose galiojančiuose Projekto įgyvendinimą reglamentuojančiuose teisės aktuose;
.	teikti veiklos ataskaitas ir kitą reikalingą informaciją Administruojančiajai institucijai;
.	Projekto viešinimo veiklas vykdyti pagal Lietuvos Respublikos finansų ministerijos patvirtintus matomumo ir informavimo apie projektą bei komunikacijos reikalavimus, skirtus projektams, kurie finansuojami Ekonomikos gaivinimo ir atsparumo didinimo plano „Naujos kartos Lietuva“ lėšomis;
.	įgyvendinant Projektą reguliariai konsultuotis su Partneriais ir nuolat juos informuoti apie Projekto įgyvendinimo eigą;
.	visus PĮP pakeitimus, turinčius įtakos Partnerių įsipareigojimams ir teisėms, prieš kreipiantis į Administruojančiąją instituciją, pirmiausia suderinti su Partneriais.

.  PARTNERIŲ ĮSIPAREIGOJIMAI 

.	Partneriai įsipareigoja: 
.	gavę sąskaitas faktūras apmokėti bendrojo finansavimo daliai pagal šios Sutarties 1.2 punktą, parengtas ir pateiktas pagal šios Sutarties 2.1.2 punktą, per 5 darbo dienas pervesti lėšas į Pareiškėjo atsiskaitomąją sąskaitą, nurodytą pateiktose sąskaitose faktūrose;
.	skirti žmogiškuosius, techninius, intelektinius, materialinius ir kitokio pobūdžio išteklius, leidžiančius tinkamai vykdyti Sutarties sąlygas, ir būtinus užtikrinti tinkamą Projekto įgyvendinimą;
.	bendradarbiauti su trečiosiomis šalimis, su kuriomis Pareiškėjas sudarė paslaugų teikimo sutartis įgyvendinti pasirengimo Projektą ir Projekto įgyvendinimo metu, sudaryti sąlygas atitinkamoms trečiosioms šalims tinkamai ir pagal suderintą grafiką vykdyti prisiimtus įsipareigojimus; 
.	įgyvendinti Paraiškoje ir PĮP Partneriams priskirtas veiklas, sudaryti tinkamas sąlygas Projektui įgyvendinti, laikantis Paraiškoje, PĮP ir Finansavimo sutartyje nustatytų terminų;
.	bendradarbiauti su Pareiškėju ir Administruojančiąja institucija, teikti ir derinti informaciją, siekti sėkmingo Projekto įgyvendinimo; 
.	užtikrinti tinkamą Projekto finansinės apskaitos atskyrimą nuo bendros Partnerio finansinės apskaitos; 
.	saugoti Projekto išlaidas pagrindžiančius dokumentus 5 metus po metų, kuriais Šaliai atliktas paskutinis mokėjimas, gruodžio 31 dienos;
.	užtikrinti, kad deklaruojant išlaidas pridedami jas pagrindžiantys dokumentai atitiktų įstatymų ir kitų teisės aktų reikalavimus, būtų sistemiškai surūšiuoti, teisingi, aiškūs, atsekami, palyginami ir pakankami išlaidoms pagrįsti;
.	užtikrinti, kad Projekto veiklų patirtos išlaidos nebūtų deklaruojamos ir apmokėtos daugiau kaip vieną kartą (taip pat – iš kitų finansavimo šaltinių);
.	savo lėšomis apmokėti Partneriui priskirtų veiklų išlaidas, kurios patirtos nesilaikant Projektų administravimo ir finansavimo taisyklėse, Finansavimo sutartyje ir (ar) Apraše nustatytų reikalavimų; 
.	sudaryti sąlygas Projekto įgyvendinimą kontroliuojančioms ir atsakingoms institucijoms, Administruojančiajai institucijai tikrinti Partneriui priskirtas Projekto veiklas ir dokumentus Projekto įgyvendinimo metu ir 5 metus po metų, kuriais Administruojančioji institucija atlieka paskutinį mokėjimą Pareiškėjui, gruodžio 31 dienos; sudaryti sąlygas nurodytoms institucijoms (jų atstovams) vykdyti Projekto patikrą vietoje;
.	paskirti asmenį (-is), atsakingą (-us) už informacijos, susijusios su Projekto įgyvendinimu, teikimą Pareiškėjui. Paskirto atsakingo asmens kontaktinę informaciją pateikti Pareiškėjui el. paštu ne vėliau kaip per 7 dienas nuo šios Sutarties sudarymo (jei nebuvo pateikta iki Sutarties pasirašymo); 
.	užtikrinti tinkamą informacijos, dokumentų parengimą bei pateikimą laiku Pareiškėjui; 
.	išlaidas ir veiklas pagrindžiančius dokumentus pateikti Pareiškėjui pagal sutartus terminus, bet ne rečiau kaip vieną kartą per mėnesį; 
.	Pareiškėjui paprašius, ne vėliau nei per 3 (tris) darbo dienas nuo užklausos gavimo teikti Pareiškėjui visą prašomą informaciją, dokumentus, paaiškinimus ir (ar) pagrindimus, susijusius su vykdytais ir (ar) vykdomais Projekto pirkimais, planuojamomis ir (ar) patirtomis Projekto išlaidomis, planuojamomis ir (ar) vykdomomis Projekto įgyvendinimo veiklomis, ir visą kitą Pareiškėjo prašomą su Projekto veiklų planavimu ir (ar) įgyvendinimu Partnerio turimą informaciją; 
.	stebėti Projekto įgyvendinimo eigą ir nedelsiant informuoti Pareiškėją apie pastebėtus pažeidimus ir rizikas ar bet kokias aplinkybes, kurios turi įtakos Partnerio įsipareigojimų pagal šią Sutartį vykdymui; 
.	visiškai atlyginti Pareiškėjo ir (ar) kitų Partnerių dėl Partnerio kaltės patirtinus nuostolius ar Pareiškėjui ir (ar) kitiems Partneriams bei kitiems asmenims dėl Partnerio kaltės padarytą žalą;
.	Institucijų ir (ar) Administruojančiosios institucijos vykdomų patikrinimų metu nustačius pažeidimų, netinkamų išlaidų ir bet kokios žalos ir (ar) nuostolių, atsiradusių dėl Partnerio kaltės netinkamai vykdant ar nevykdant Sutartimi prisiimtus įsipareigojimus, nesilaikant Lietuvos Respublikos įstatymuose ar teisės aktuose apibrėžtų nuostatų, savo lėšomis kompensuoti netinkamomis pripažintų ar dėl pažeidimų išskaičiuotų išlaidų dalį;
.	per 5 (penkias) darbo dienas nuo datos, kai Pareiškėjas informuoja Partnerius apie sudarytą Finansavimo sutartį, pagrindinėje Partnerio interneto svetainėje (jei tokia yra) ir turimuose socialiniuose tinkluose (jei tokie yra) paskelbti Projekto aprašymą apibūdinant Projektu sprendžiamą problemą ir Projekto tikslą, aprašant suplanuotas Projekto veiklas, pristatant suplanuotus rezultatus ir informuojant apie finansavimą EGADP lėšomis;
.	Projekto viešinimo veiklas vykdyti pagal Lietuvos Respublikos finansų ministerijos patvirtintus matomumo ir informavimo apie projektą bei komunikacijos reikalavimus, skirtus projektams, kurie finansuojami Ekonomikos gaivinimo ir atsparumo didinimo plano „Naujos kartos  Lietuva“ lėšomis;
.	perskaityti PĮP ir susipažinti su savo teisėmis ir pareigomis įgyvendinant projektą;
.	Partneris Nr. 3 įsipareigoja tinkamai ir kokybiškai vykdyti jam Pareiškėjo atskirais dokumentais (pvz., įgaliojimu ar kt.) pavestas funkcijas, įskaitant, bet neapsiribojant:
.	 organizuoti viešąjį pirkimą, t. y. parengti pirkimo dokumentus, atlikti rinkos konsultaciją, esant poreikiui, parinkti ekspertus, kurie dalyvaus tiekėjų pasiūlymų vertinime, paskelbti apie viešąjį pirkimą ir kt.;
.	 atlikti pirkimo procedūras iki sutarties sudarymo, t. y. pateikti atsakymus į tiekėjų paklausimus, atverti tiekėjų pasiūlymus, įvertinti tiekėjų pasiūlymus, tiekėjų kvalifikaciją, pašalinimo pagrindų nebuvimą, esant poreikiui, kreiptis dėl pasiūlymų paaiškinimo, neįprastai mažos kainos pagrindimo, pranešti apie sudarytą pasiūlymų eilę ir laimėtoją, siūlyti Pareiškėjui sudaryti pirkimo sutartį ir kt.;
.	 pateikti ataskaitą apie atliktą pirkimą;
.	 koordinuoti sudarytos pirkimo sutarties įgyvendinimą, teikiamos paslaugos atitikimą sutarties nuostatoms ir techninės specifikacijos reikalavimams, užtikrinti tinkamą bendravimą ir bendradarbiavimą su parinktu tiekėju ir projekto partneriais.

. PROJEKTO FINANSAVIMAS IR PATIRTŲ IŠLAIDŲ TINKAMUMAS BEI APMOKĖJIMAS

.	Paraiškoje ir PĮP numatytoms veikloms įgyvendinti iki 2026 m. balandžio 30 d. preliminariai skiriama iki 4 063 668,08 Eur (keturi milijonai šešiasdešimt trys tūkstančiai šeši šimtai šešiasdešimt aštuoni  eurai ir 8 ct), kurie pagal finansavimo šaltinius preliminariai paskirstomi taip: 

EGADP subsidijos lėšos:	3 421 519,32 Eur
PVM išlaidos, finansuojamos iš Lietuvos Respublikos valstybės biudžeto lėšų:	642 148,76 Eur
Šalių nuosavas įnašas:	0,00 Eur
Iš viso	4 063 668,08 Eur


.	Vykdant Projektą, patirtos išlaidos bus laikomos tinkamomis, jei jos numatytos ir suderintos PĮP ir patirtos laikantis Projektų administravimo ir finansavimo taisyklėse, Finansavimo sutartyje ir (ar) Apraše nustatytų reikalavimų.
.	Partneriui yra kompensuojamos būtinos Projekto tikslui pasiekti, patirtos Projekto įgyvendinimo laikotarpiu ir tinkamai dokumentuotos išlaidos, t. y. pagrįstos Projekto tinkamų finansuoti išlaidų patvirtinimo dokumentais. Patirtos išlaidos turi būti įtrauktos į Šalių finansinę apskaitą. Kompensuojamos išlaidos turi atitikti išlaidų tinkamumo reikalavimus, įtvirtintus Apraše ir Projektų finansavimo ir administravimo taisyklėse. 
.	Partneriui gali būti išmokamas avansas, atsižvelgiant į planuojamas patirti išlaidas per 6 mėnesių laikotarpį. Avansas gali būti naudojamas tik Projekto veikloms įgyvendinti. Jei Partneriui yra išmokamas avansas, Partneris turi turėti kredito įstaigoje specialiai Projektui atidarytą sąskaitą. Jei Partneris yra biudžetinė įstaiga, ji gali vienoje kredito įstaigos sąskaitoje laikyti keliems projektams, finansuojamiems pagal Projektų finansavimo ir administravimo taisykles, skiriamas finansavimo lėšas, užtikrindama atskirų projektų lėšų apskaitos atskyrimą.
.	Išlaidos kompensuojamos (pervedamos Partneriui), kai Partneris pateikia Pareiškėjui visus reikiamus dokumentus ir šios išlaidos, deklaravus jas Administruojančiajai institucijai, patvirtinamos ir išmokamos Pareiškėjui. 
.	Projekto įgyvendinimo metu Partneriams mokėtina suma mažinama išmokėto avanso suma. 
.	Pareiškėjas ir (arba) Partneriai savo iniciatyva bei savo ir (arba) kitų šaltinių lėšomis gali prisidėti prie Projekto įgyvendinimo.

. KEITIMASIS INFORMACIJA TARP SUTARTIES ŠALIŲ. KONFIDENCIALUMO UŽTIKRINIMAS

.	Šalys įsipareigoja vienos kitoms savalaikiai teikti su vykdomu Projektu susijusią informaciją.
.	Informacija yra teikiama pagal poreikį Šalims priimtinais terminais ir atsižvelgiant į Administruojančiosios institucijos ir kitų institucijų nustatytus terminus su Projekto vykdymu susijusiai informacijai pateikti.
.	Projekto vykdymo, šios Sutarties sudarymo aplinkybės ir vykdymo sąlygos yra konfidencialios, ir jokia informacija (išskyrus viešai prieinamą informaciją) negali būti atskleista trečiajai šaliai be raštiško kitų Šalių sutikimo, išskyrus atvejus, kai toks informacijos paviešinimas yra būtinas ir numatytas Lietuvos Respublikos įstatymų ir (ar) informacijos reikalauja pagal Lietuvos Respublikos galiojančius įstatymus ir teisės aktus tokią informaciją gauti turinčios institucijos. 

. DUOMENŲ SAUGOJIMAS

.	Pareiškėjas ir Partneriai visų su Projekto įgyvendinimu susijusių dokumentų saugojimą organizuoja vadovaudamiesi Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, Dokumentų saugojimo taisyklėmis, patvirtintomis Lietuvos vyriausiojo archyvaro 2011 m. gruodžio 28 d. įsakymu Nr. V-157 „Dėl Dokumentų saugojimo taisyklių patvirtinimo“, Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. gruodžio 20 d. įsakymu Nr. V-152 „Dėl Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklių patvirtinimo“ ir vėlesniais šių teisės aktų pakeitimais.

. ASMENS DUOMENŲ TVARKYMAS

.	Šalys, esant poreikiui, įsipareigoja užtikrinti tinkamą asmens duomenų, gautų vykdant šią Sutartį, tvarkymą, atitinkantį 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB bei Lietuvos Respublikos asmens duomenų teisinės apsaugos įstatyme keliamus reikalavimus.

. SUTARTIES GALIOJIMAS, KEITIMAS, NUTRAUKIMAS

.	Sutartis Šalių pasirašoma elektroniniais parašais.
.	Sutartis įsigalioja jos pasirašymo dieną (pasirašymo diena laikoma data, kai Sutartį pasirašo paskutinė Sutarties šalis) ir galioja iki visiško Šalių įsipareigojimų įvykdymo arba Sutarties nutraukimo ar pasibaigimo kitais pagrindais.
.	Sutartis netenka galios, jei yra nutraukiama Administruojančiosios institucijos su Pareiškėju pasirašyta Finansavimo sutartis.
.	Sutartis gali būti pakeista ar papildyta Šalių rašytiniu susitarimu, kuris tampa neatskiriama Sutarties dalimi. Apie sutarties keitimo poreikį Šalys informuoja viena kitą el. paštu. 
.	Sutartis vykdoma vadovaujantis Lietuvos Respublikos ir Europos Sąjungos teisės aktais. Šalių ginčai, kilę dėl Sutarties vykdymo, sprendžiami Šalių derybomis, o nesusitarus – Lietuvos Respublikos teisės aktų numatyta tvarka.
.	Bet kuri iš Sutarties Šalių gali inicijuoti pasitraukimą iš sutartinių įsipareigojimų vykdymo. Šalis, inicijuojanti pasitraukimą iš sutartinių įsipareigojimų vykdymo, apie tai  raštu prieš 20 (dvidešimt) darbo dienų turi informuoti kitas Sutarties Šalis. Pasitraukimą iš sutartinių įsipareigojimų inicijavusi Šalis atlygina kitoms Šalims su Sutarties pasitraukimu susijusius išlaidas, nuostolius ir žalą.
.	Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies ar įsipareigojimų pagal Finansavimo sutartį įvykdymą.



. ŠALIŲ ATSAKOMYBĖS SĄLYGOS

.	Nė viena Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
.	Jeigu kuri nors Šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 darbo dienas nuo tokių aplinkybių atsiradimo dienos, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei ši Sutartis negali būti vykdoma dėl minėtų priežasčių, šalys priima sprendimą dėl tolesnio šios Sutarties galiojimo.

. KITOS SĄLYGOS

.	Ne mažiau nei 5 metus po metų, kuriais Pareiškėjui atliktas paskutinis mokėjimas, gruodžio 31 dienos, Pareiškėjas ir Partneriai įsipareigoja užtikrinti kokybišką Projekto lėšomis sukurtos bendros, atviros elektroninio bilieto sistemos Šiaulių regiono viešajame transporte sistemos veikimo tęstinumą ir atitinkamai skirti reikalingą finansavimą. Pareiškėjas ir Partneriai įsipareigoja užtikrinti kokybišką Projekto lėšomis sukurtos bendros, atviros elektroninio bilieto sistemos Šiaulių regiono viešajame transporte sistemos veikimo tęstinumą ir atitinkamai skirti reikalingą finansavimą, dėl kurio šalys susitartų atskirai.
.	Visi pranešimai ir kitas Šalių susirašinėjimas pagal Sutartį įteikiamas Sutarties Šaliai siunčiant elektroniniu paštu, jei Šalys nesusitaria kitaip.
.	Pasikeitus adresams, el. pašto adresams, telefonų numeriams, banko rekvizitams, Sutarties Šalys įsipareigoja apie tai nedelsdamos raštu arba el. paštu informuoti viena kitą.



Priedas. Paraiška su priedais. 

